CELEX: 22013D0136
Language: hr
Date: 2013-07-15 00:00:00
Title: Odluka Zajedničkog odbora EGP-a br. 136/2013 od 15. srpnja 2013. o izmjeni Priloga I. (Veterinarska i fitosanitarna pitanja) Sporazumu o EGP-u

19.12.2013   
            
            
               HR
            
            
               Službeni list Europske unije
            
            
               L 345/4
            
         ODLUKA ZAJEDNIČKOG ODBORA EGP-A
   br. 136/2013
   od 15. srpnja 2013.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2013/164/EU od 27. ožujka 2013. o stavljanju izvan snage odluka 2003/135/EZ, 2004/832/EZ i 2005/59/EZ o odobravanju planova za iskorjenjivanje klasične svinjske kuge i hitnog cijepljenja divljih svinja u Njemačkoj, Francuskoj i Slovačkoj (1) treba inkorporirati u Sporazum o EGP-u.
            
         
               (2)
            
            
               Provedbenom odlukom 2013/164/EU stavljaju se izvan snage odluke Komisije 2003/135/EZ (2), 2004/832/EZ (3) i 2005/59/EZ (4) koje su uključene u Sporazum o EGP-u i koje se stoga u okviru Ugovora o EGP-u trebaju staviti izvan snage.
            
         
               (3)
            
            
               Ova se Odluka odnosi na zakonodavstvo o živim životinjama koje nisu ribe niti životinje akvakulture. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
            
         
               (4)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo u vezi s veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama u Prilogu I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (5)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Pod naslovom „AKTI KOJE DRŽAVE EFTA-e I NADZORNO TIJELO EFTA-e MORAJU UZETI U OBZIR” u dijelu 3.2. Poglavlja I. Priloga I. Sporazumu o EGP-u, briše se tekst točaka 20. (Odluka Komisije 2003/135/EZ), 28. (Odluka Komisije 2004/832/EZ) i 29. (Odluka Komisije 2005/59/EZ).
   Članak 2.
   Tekst Provedbene odluke 2013/164/EU na norveškom jeziku, koji se objavljuju u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 16. srpnja 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (5).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 15. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 91, 3.4.2013., str. 10.
   
      (2)  SL L 53, 28.2.2003., str. 47.
   
      (3)  SL L 359, 4.12.2004., str. 62.
   
      (4)  SL L 24, 27.1.2005., str. 46.
   
      (5)  Ustavni zahtjevi nisu navedeni.